Man kan se sanserne som hjernens brændstof, som medvirker til at regulere vores arousal-niveau. Vores syv sanser giver os informationer fra omverdenen og egen krop, og ud fra disse informationer - sanseindtryk - integreres et samlet indtryk af, hvad opmærksomheden skal henledes på. Sanserne er vores hurtigste og mest umiddelbare måde at registrere farer på og dermed regulere vores alarmberedskab til den pågældende situation. Derfor har sanserne væsentlig og grundlæggende indflydelse på evnen til at være afslappet, fokuseret, nærværende samt opmærksom på de rigtige tidspunkter og i passende grad.
Sanseprofilen giver et billede af, hvordan sanseindtryk registreres og bearbejdes, samt hvordan den enkeltes handlinger relaterer sig hertil. Du kan derfor med en grundigt udarbejdet sanseprofil tilrettelægge den rette indsats for det enkelte individ.